从聘抗章劾之，一时中外悉仰其丰采。淮课羡金岁至四十万，前使者率入私囊，从聘表献之，神宗书屏志绩，迁太仆寺少卿。三十九年辛亥（1611年）丁内艰去，四十年壬子复丁外艰，服阕，仍补太仆寺少卿，未几，巡抚延绥。时西鄙屡有警，从聘核兵简饷，缮器仗，增烽堠，率镇臣杜松击却之，获大捷者三，事闻，上手诏褒之。四十三年因失事夺俸，四十四年丙辰以病请章五上，乃许归里。杜门着书，课农桑。邑俗素佞佛，凡丧葬皆延僧人作佛事，否则争鄙之。从聘着《四礼辑宜》一书，原本家礼，曲爲晓晰，乡人颇感化。凡关系乡党利害者，毅然身任。滹沱河桥岁爲